Slik ser du Thoresens UFC-drama gratis
Både Thoresen og Mitchell veide sent fredag kveld, norsk tid, inn godt under grensa på 77 kilo foran weltervektoppgjøret der begge etter all sannsynlighet er nødt til å vinne for å kunne fortsette karrieren i UFC - den desidert største MMA-organisasjonen. Thoresen har riktignok kontraktsfestet at han skal gå minst én kamp til, men med seier og tap på sine to første kamper er det likevel høyst usikkert om han tåler et nytt nederlag mot Mitchell som har tapt begge sine kamper i UFC-systemet på poeng. UFC-analyse: Mener Thoresen er favoritt Thoresen og motstanderen var først ute av alle fighterne under innveiingen som fant sted i elegante Chicago Theatre stappet med MMA-fans. Den norske kampsportprofilen så først at Mitchell tok plass på vekta foran UFC-sjef Dana White som overvar seansen.Deretter var det nordmannen sin tur, og med et selvsikkert glis kunne nordmannen også flekse muskler og konstatere at han hadde klart å ta av de få kiloene som manglet for å komme under grensa på 77. Deretter ventet det en såkalt «staredown» med Mitchell før det vanket et vennlig håndtrykk fra både motstanderen og ikke minst White som på høflig vis ønsket Thoresen lykke til. Oppgjøret mellom de to fighterne kan du se direkte og gratis via UFCs Facebooksider fra kl. 22.30. Resten av stevnet sendes blant annet på CMore Extreme fra kl. 02.00 natt til søndag.
Simeon Thoresen (28) skal ut i skjebnekamp mot David Mitchell (33) i United Center i Chicago kl. 22.30 i kveld. MMA-kampen streames live og gratis på Facebook.